**rámcová zmluva o dielo č. ................**

uzatvorená podľa ustanovení § 536 a nasl. Obchodného zákonníka v platnom znení (ďalej len ako „Zmluva“)

Objednávateľ: Mestská časť Bratislava – Nové Mesto

Sídlo: Junácka 1, 832 91 Bratislava

Zastúpený: Mgr. Rudolf Kusý, starosta

IČO: 00 603 317

DIČ: 2020887385

Bankové spojenie: Prima banka, a. s.

IBAN:

(ďalej len „Objednávateľ“)

a

Dodávateľ

Obchodné meno:

Sídlo:

Zastúpený:

IČO:

DIČ:

IČ DPH:

Bankové spojenie:

IBAN:

zapísaný v Obchodnom registri Okresného súdu .........................., Oddiel: ..................., Vložka č.....................

(ďalej len „Dodávateľ)

Objednávateľ a Dodávateľ v texte spolu aj ako „zmluvné strany“ alebo jednotlivo aj ako „zmluvná strana

**Článok I.**

**Predmet zmluvy**

1. Predmetom tejto Zmluvy je zabezpečenie výsadby drevín, ktoré zahŕňa dodanie stromov druhovo špecifikovaných v Prílohe č. 1 a vykonanie prác a/alebo činností spojených s výsadbou a následnou údržbou drevín, vrátane zabezpečenia všetkého rastlinného materiálu, zabezpečenia hnojenia drevín, zabezpečenia ochranného náteru drevín, zalievania drevín, overenia inžinierskych sietí pred výsadbou a pod. bližšie podľa podrobnej špecifikácie, ktorá je obsahom Prílohy č. 2 a Prílohy č.3.
2. Príloha č. 1 až Príloha č. 3 sú neoddeliteľnými súčasťami tejto Zmluvy.
3. Zmluva bude realizovaná na základe samostatných písomných objednávok vystavovaných Objednávateľom, ktoré budú obsahovať špecifikovanie miesta čiastkového plnenia predmetu podľa tejto Zmluvy ako aj konkrétne určenie času čiastkového plnenia predmetu podľa tejto Zmluvy.

**Článok II**

**Miesto a čas plnenia**

1. Miestom plnenia tejto Zmluvy sú katastrálne územia Nové Mesto a Vinohrady, ktoré určujú územný rozsah obce – mestská časť Bratislava – Nové Mesto. Miesto plnenia bude zo strany Objednávateľ vždy špecifikované v každej samostatnej objednávke.
2. Čas plnenia podľa tejto Zmluvy bude zo strany Objednávateľa vždy individuálne špecifikovaný v každej samostatnej objednávke.
3. V prípade, že v rámci plnenia predmetu podľa tejto Zmluvy (overenie inžinierskych sietí pred výsadbou) zo strany Dodávateľa budú na mieste výsadby určenej Objednávateľom zistené inžinierske siete, čas plnenia si zmluvné strany individuálne upravia s prihliadnutím na predmet plnenia podľa tejto Zmluvy a zabezpečenie účelu tejto Zmluvy. Dodávateľ so všetkou  odbornou starostlivosťou navrhne Objednávateľovi okrem iného vhodného miesta náhradnej výsadby aj čas plnenia. Objednávateľ je povinný sa k uvedenému návrhu Dodávateľa vyjadriť v lehote do 5 pracovných dní. V prípade, ak sa Objednávateľ v lehote podľa predchádzajúcej vety nevyjadrí, platí nevyvrátiteľná podmienka tejto Zmluvy, že s predloženými návrhmi súhlasí.

**Článok III**

**Cena plnenia a platobné podmienky**

1. Cena plnenia predmetu tejto Zmluvy je zmluvnými stranami dohodnutá v zmysle zákona č. 18/1996 Z. z. o cenách v platnom znení. Cena plnenia predmetu tejto Zmluvy je zmluvnými stranami dohodnutá ako cena maximálna, konečná a nemenná, obsahuje všetky náklady a zisk Dodávateľa, t. j. v cene sú zahrnuté všetky náklady nevyhnutné k riadnemu a včasnému zrealizovaniu jednotlivých čiastkových samostatných objednávok (zrealizovanie dohodnutých prác, vrátane zabezpečenia a dodania všetkých potrebných ošetrovacích a vyživovacích zložiek podľa Prílohy č. 2 tejto Zmluvy, vrátane zabezpečenia závlahy, dodávky a výsadby drevín – rastlinného materiálu). Rovnako tak cena plnenia predmetu tejto Zmluvy obsahuje aj predpokladané náklady vzniknuté vývojom cien, a to až do doby ukončenia platnosti tejto zmluvy.

Cena plnenia predmetu tejto Zmluvy je ...............................,- Eur bez DPH. Jednotkové ceny sú vyjadrené v Prílohách č. 1 až č. 3 tejto Zmluvy na základe  cenovej ponuky Dodávateľa v rámci verejného obstarávania.

1. Objednávateľ neposkytuje zálohové platby.
2. Objednávateľ sa zaväzuje uhradiť cenu plnenia na základe doručených čiastkových faktúr Dodávateľa. Dodávateľ je oprávnený vystaviť čiastkovú faktúru prvý nasledujúci pracovný deň po dni protokolárneho odovzdania a prevzatia čiastkového plnenia predmetu podľa tejto Zmluvy. Protokol o odovzdaní a prevzatí čiastkového plnenia predmetu podľa tejto Zmluvy je povinný vypracovať vždy Dodávateľ. Objednávateľ nie je oprávnený bezdôvodne odmietnuť prevzatie čiastkového plnenia predmetu podľa tejto Zmluvy.
3. Zmluvné strany sa dohodli, že lehota splatnosti každej jednotlivej čiastkovej faktúry bude 30 dní odo dňa jej doručenia Objednávateľovi.
4. Faktúra musí obsahovať všetky náležitosti riadneho daňového dokladu. V prípade, ak faktúra nebude mať náležitosti riadneho daňového dokladu a/alebo bude vystavená v rozpore s ustanovením bodu 4. tohto ustanovenia tejto Zmluvy, Objednávateľ si vyhradzuje právo vrátiť takto dotknutú čiastkovú faktúru Dodávateľovi k prepracovaniu, pričom nová lehota splatnosti opätovne začne plynúť dňom doručenia opravenej faktúry.
5. Objednávateľ podpisom tejto zmluvy zároveň poveruje zamestnanca ..........................................., tel. číslo 02/49 253 .................., e-mail: .............................. k podpisovaniu protokolov, ktorými Dodávateľ odovzdá jednotlivé čiastkové plnenia podľa predmetu tejto Zmluvy.

**Článok IV**

**Realizácia predmetu plnenia**

1. Dodávate je povinný v rámci jednotlivých čiastkových plnení podľa tejto Zmluvy postupovať vždy s odbornou starostlivosťou.
2. Dodávateľ je povinný dodržiavať všetky všeobecne záväzné právne predpisy súvisiace a/alebo sa viažuce, či už na samotný predmet plnenia podľa tejto Zmluvy a/alebo Zmluvu samotnú; Dodávateľ je zároveň povinný dodržiavať príslušné technické normy a podmienky tejto Zmluvy.
3. Dodávateľ sa bude riadiť východiskovými podkladmi Objednávateľa a pokynmi Objednávateľa.
4. Výkonom odborného dozoru vo veciach plnenia predmetu podľa tejto Zmluvy Objednávateľ poveruje zamestnanca ..................................................., tel. číslo 02/49 253 .............., e-mail: ...................................@banm.sk
5. Objednávateľ má právo cestou povereného zamestnanca, podľa bodu 4. tohto ustanovenia tejto Zmluvy, kedykoľvek skontrolovať priebeh vykonávania jednotlivých čiastkových objednávok a požadovať od Dodávateľa príslušné vysvetlenia.
6. Dodávateľ je povinný vyvinúť maximálne úsilie, aby jednotlivé miesta plnenia predmetu tejto Zmluvy (špecifikované Objednávateľom v jednotlivých samostatných objednávkach) udržiaval počas realizácie plnenia/plnení čisté a tiež sa zaväzuje každodenne po ukončení svojej činnosti na mieste plnenia na vlastné náklady odstrániť odpad/odpady, ktoré sú výsledkom jeho činnosti. Zároveň je Dodávateľ povinný počas realizácie prác zabezpečiť bezpečnosť občanov na plochách, ktoré sú verejnými počas celej doby výsadby, až do dňa protokolárneho odovzdania.

**Článok V**

**Záruka**

1. Dodávateľ zodpovedá za to, že predmet tejto Zmluvy bude realizovaný podľa podmienok tejto Zmluvy. Dodávateľ poskytuje za odborné prevedenie sadových prác záruku dve vegetačné obdobia, pričom začiatok plynutia záručnej doby je priamo závislý od zrealizovania jednotlivých samostatných objednávok, t. j. záručná doba vždy začne plynúť deň nasledujúci po dni riadneho protokolárneho odovzdania a prevzatia čiastkového plnenia predmetu podľa tejto Zmluvy a uplynie posledný kalendárny deň pripadajúci na koniec druhého vegetačného obdobia.
2. Ak počas plynutia záručnej doby dôjde k znehodnoteniu (úhynu) dodaného rastlinného materiálu, je Dodávateľ povinný bezplatne nahradiť tento znehodnotený rastlinný materiál novým, pričom Dodávateľ je povinný aj v tomto prípade nahradený (nový) rastlinný materiál Objednávateľovi odovzdať formou písomného protokolu o odovzdaní a prevzatí; záručná doba na nahradený (nový) rastlinný materiál začína plynúť deň nasledujúci po dni riadneho protokolárneho odovzdania a prevzatia tohto náhradného (nového) rastlinného materiálu. Táto skutočnosť musí byť v protokole o odovzdaní a prevzatí osobitne zvýraznená.
3. Záruka sa nevzťahuje na vady spôsobené neodborným zásahom zo strany Objednávateľa a/alebo tretích osôb, ktoré Objednávateľ na základe osobitných dohôd/zmlúv/poverení/splnomocnení a pod. určí k zabezpečeniu následnej starostlivosti a/alebo úmyselným poškodením výsadby treťou osobou/osobami.

**Článok VI**

**Sankcie**

1. V prípade nedodržania termínov plnení určených v jednotlivých objednávkach, je Dodávateľ povinný Objednávateľovi zaplatiť zmluvnú pokutu vo výške 0,05% z ceny uvedenej v príslušnej samostatnej objednávke za každý aj začatý deň omeškania.
2. V prípade, ak Objednávateľ v lehote splatnosti neuhradí príslušnú čiastkovú faktúru, je povinný Dodávateľovi uhradiť zákonný úrok z omeškania.

**Článok VII**

**Osobitné ustanovenia**

1. Zmluvné strany sa dohodli, že táto Zmluva sa uzatvára na dobu dvoch (2) rokov odo dňa jej účinnosti a/alebo do vyčerpania ceny plnenia predmetu tejto Zmluvy uvedenej v článku III tejto Zmluvy, a to podľa toho, ktorá z uvedených skutočností nastane skôr.
2. Zmluvu je možné pred uplynutím jej doby účinnosti ukončiť:
3. obojstrannou písomnou dohodou zmluvných strán
4. písomnou výpoveďou bez udania dôvodu
5. okamžitým odstúpením od Zmluvy v prípade závažného porušenia podmienok tejto Zmluvy.
6. Za závažné porušenie podmienok tejto Zmluvy na strane Objednávateľa je považované:
7. Objednávateľ je v omeškaní s úhradou splatnej čiastkovej faktúry o viac ako 35 kalendárnych dní
8. Objednávateľ opakovane po sebe mešká s úhradou splatných čiastkových faktúr, pričom aspoň jedna z dvoch po sebe omeškaných splatných faktúr je v omeškaní dlhšom ako päť (5) pracovných dní
9. Objednávateľ neposkytuje Dodávateľovi požadovanú súčinnosť, pričom bol zo strany Dodávateľa na možnosť predčasného dôvodu ukončenia tejto Zmluvy pre neposkytovanie dostatočnej súčinnosti písomne minimálne dvakrát upozornený a zároveň vyzvaný k odstráneniu nečinnosti v tejto oblasti.
10. Za závažné porušenie podmienok tejto Zmluvy na strane Dodávateľa je považované:
11. Dodávateľ je v omeškaní s dodržaním termínu čiastkového plnenia určeného Objednávateľom v samostatnej čiastkovej objednávke bez závažného dôvodu, ktorý nespočíva na strane Dodávateľa o viac ako 35 dní
12. v prípade ak, Dodávateľ preukáže, že nedodržanie termínu určeného Objednávateľom v čiastkovej samostatnej objednávke, vzniklo na základe skutočností, ktoré nezavinil a nijako ich nevedel ovplyvniť (existencie vis maior), Objednávateľ nie je oprávnený k predčasnému ukončeniu tejto Zmluvy podľa ustanovenia bodu 2. písm. c) tohto ustanovenia tejto Zmluvy.
13. Zmluvné strany sa vzájomne dohodli, že v prípade predčasného ukončenia tejto Zmluvy podľa bodu 2 písm. b) tohto ustanovenia tejto Zmluvy, je výpovedná lehota dvojmesačná a začína plynúť prvý deň mesiaca nasledujúceho po mesiaci, v ktorom bola výpoveď doručená druhej zmluvnej strane.

1. Zmluvné strany sa vzájomne dohodli, že v prípade predčasného ukončenia tejto Zmluvy podľa bodu 2 písm. c) tohto ustanovenia tejto Zmluvy, je okamžité odstúpenie od Zmluvy voči druhej zmluvnej strane účinné uplynutím tretieho dňa odo dňa doručenia písomného oznámenia o odstúpení jednej zmluvnej strany od tejto Zmluvy.
2. Predčasným ukončením Zmluvy niektorým zo spôsobov uvedených v bode 2 tohto ustanovenia tejto Zmluvy zanikajú všetky práva a povinností zmluvných strán voči sebe navzájom s výnimkou nesplatených splatných faktúr, sankcií, plynutia záruk, nárokov zmluvných strán z titulu spôsobenej škody vzniknutej v súvislosti s touto Zmluvou druhou zmluvnou stranou.
3. Uplatnené sankcie podľa tejto Zmluvy, nie sú kompenzáciou za vzniknutú škodu a zmluvná strana, ktorá spôsobila škodu druhej zmluvnej strane a táto škoda je v priamej súvislosti s plnením podľa tejto Zmluvy, sa zaplatením príslušnej zmluvnej sankcie nezbavuje zodpovednosti za vzniknutú škodu.

**Článok VIII**

**Záverečné ustanovenia**

1. Táto Zmluva je vyhotovená v piatich (5) rovnopisoch, pričom Dodávateľ obdrží dva (2) rovnopisy Zmluvy a Objednávateľ obdrží tri (3) rovnopisy tejto Zmluvy.
2. Zmluva nadobúda platnosť dňom jej obojstranného podpísania oboma zmluvnými stranami a účinnosť nadobúda dňom nasledujúcim po dni jej zverejnenia podľa ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov v súlade s ustanovením § 47a Občianskeho zákonníka.
3. Zmluvu je možné meniť alebo dopĺňať výhradne písomnými, obojstranne podpísanými a očíslovanými dodatkami.
4. Vzťahy touto Zmluvou neupravené sa riadia príslušnými ustanoveniami Obchodného zákonníka a ďalšími všeobecne záväznými právnymi predpismi.
5. Zmluvné strany sa dohodli, že rozhodnými adresami pre doručovanie písomnej korešpondencie sú adresy uvedené v záhlaví tejto Zmluvy. V prípade, že sa písomná zásielka vráti ako nedoručená, považuje sa takáto zásielka tretí deň od jej vrátenia za doručenú.
6. Ak ktorékoľvek ustanovenie Zmluvy je alebo sa stane neplatným či nevykonateľným, jeho neplatnosť alebo nevykonateľnosť neohrozí platnosť ktoréhokoľvek iného ustanovenia Zmluvy. Zmluvné strany súhlasia s tým, že vykonajú všetky kroky potrebné k dosiahnutiu rovnakého výsledku, ktorý zamýšľalo neplatné alebo nevykonateľné ustanovenie.
7. Zmluvné strany prehlasujú, že si Zmluvu pozorne prečítali a že jej obsah im je zrozumiteľný, jeho význam zrejmý a určitý a že Zmluva je prejavom ich slobodnej a vážnej vôle a nebola uzavretá pod nátlakom, ani v tiesni a ani za nevýhodných podmienok, čo potvrdzujú svojimi vlastnoručnými podpismi.

V Bratislave, dňa ........................... V ........................, dňa ............................

**Objednávateľ Dodávateľ**

mestská časť Bratislava-Nové Mesto

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Rudolf Kusý

s t a r o s t a